**27.06.2022**

**E-pasta nosaukums**

Par Covid-19 situācijas attīstības scenārijiem un vakcinācijas pret Covid-19 un IAL tarifiem pēc 2022. gada 30. jūnija

**E-pasta teksts**

Ievērojot iepriekšējo pieredzi ar Covid-19 pandēmiju, Eiropas Slimību profilakses un kontroles centrs (turpmāk – Centrs) ir izstrādājis piecus situācijas attīstības scenārijus tam, kā rudenī iespējams attīstīsies Covid-19 saslimstības pieaugums (ar Centra izstrādātajiem scenārijiem iespējams iepazīties vēstules 1.pielikumā).

Pamatojoties uz Centra prognozētajiem scenārijiem, Veselības ministrija Covid-19 pandēmijas izplatības rudens/ziemas sezonā mazināšanai nozares rīcību plāno saskaņā ar četriem scenārijiem (2.pielikumā pievienots vakcinācijas rīcības plāns atkarībā no scenārijiem). Ievērojot pašreizējo epidemioloģisko situāciju, no 2022. gada 1. jūlija kā aktuālais rīcības scenārijs tiek noteikts 0. jeb bāzes scenārijs. Bāzes scenārijs nosaka aktivitātes, kas ir izpildāmas jebkurā gadījumā, lai sagatavotos turpmākajiem scenārijiem.

Pieaugot iedzīvotāju individuālajai atbildībai par infekcijas izplatības ierobežošanu, no šī gada 1.aprīļa ir noteikts, ka medicīniskās maskas vai FFP2 respiratori jālieto ārstniecības iestādēs un sociālās aprūpes iestādēs. Līdz ar to, apmaksa ārstniecības iestādēm par individuālajiem aizsardzības līdzekļiem ir iekļauta spēkā esošajos tarifos.

Nacionālais veselības dienests (turpmāk – Dienests) aicina izvērtēt individuālo aizsardzības līdzekļu atbildīgu lietošanu un noteikt to lietošanu katras iestādes iekšējos regulējumos.

Ievērojot iepriekš minēto un noteiktās aktivitātes bāzes scenārijā, Dienests informē par izmaiņām Covid-19 vakcinācijas un individuālo aizsardzības līdzekļu manipulācijās un tarifos.

Mainoties epidemioloģiskajai situācijai un iestājoties kādam no turpmākajiem rīcības scenārijiem, Dienests pēc iespējas īsākā iespējamā laikā informēs par aktuālajām izmaiņām manipulācijās un tarifos.

Atgādinām, ka aktuālajai informācijai par spēkā esošajām manipulācijām un tarifiem ir iespējams sekot Dienesta tīmekļa vietnē - <https://www.vmnvd.gov.lv/lv/pakalpojumu-tarifi> .

Plānots, ka no 1.jūlija spēkā būs šādas manipulācijas un tarifi vakcinācijai pret Covid-19 un individuālajiem aizsardzības līdzekļiem.

|  |  |  |  |  |
| --- | --- | --- | --- | --- |
| **Nr.** | **Manipulācijas kods** | **Manipulācijas nosaukums** | **Tarifs (euro)** | **Apmaksas nosacījumi** |
| 1. | 01018 | Ārsta konsultācija pirms vakcinācijas. Nenorāda kopā ar manipulāciju 01061, 60443 un 60444 | 3.54 | Pacienta līdzmaksājums tiek segts no valsts budžeta līdzekļiem un ir iekļauts pakalpojuma tarifā. Pacienta medicīniskajā dokumentācijā jāveic ieraksts par ārsta veiktu apskati pirms vakcinācijas. Nenorāda kopā ar manipulāciju 60059.No 22.02.2021. līdz 31.12.2022stacionārā apmaksā tikai Covid-19 vakcinācijas gadījumā pacientiem, kuriem nav iespēja vakcināciju nodrošināt ambulatori ilgstošas stacionēšanas dēļ, norādot diagnozi U11.9 |
| 2. | 01019 | Ārsta palīga vai vecmātes konsultācija pirms vakcinācijas | 1.97 | Pacienta medicīniskajā dokumentācijā jāveic ieraksts par ārsta palīga konsultāciju pirms vakcinācijas. Veicot Covid-19 vakcināciju, to var norādīt  cita ārstniecības persona, ja ārstniecības iestādē ir izstrādāta vakcinācijas risku izvērtēšanas kārtība. Nenorāda kopā ar manipulāciju 60059. No 22.02.2021. līdz 31.12.2022 stacionārā apmaksā tikai Covid-19 vakcinācijas gadījumā pacientiem, kuriem nav iespēja vakcināciju nodrošināt ambulatori ilgstošas stacionēšanas dēļ, norādot diagnozi U11.9 |
| 3. | 03081 | Vakcīnas ievadīšana ādā, zemādā un muskulī | 1.10 | Nenorāda kopā ar manipulāciju 60059, izņemot gripas vakcinācijas gadījumā. No 22.02.2021. līdz 31.12.2022 stacionārā apmaksā tikai Covid-19 vakcinācijas gadījumā pacientiem, kuri vakcināciju saņēmuši ārstējoties stacionārā, norādot diagnozi U11.9 |
| 4. | 03084 | Adrenalīna (epinefrīna) (epinephrinum) 300 µg vai 150 µg injekcija ar pildspalvveida pilnšļirci | 57.15 | Manipulāciju apmaksā COVID-19 vakcinācijas anafilaktiskā šoka gadījumā.Manipulācija ar pašreizējiem apmaksas nosacījumiem ir spēkā līdz 30.06.2022. No 22.02.2021. līdz 31.12.2022. stacionārā apmaksā tikai Covid-19 vakcinācijas gadījumā pacientiem, kuri vakcināciju saņēmuši ārstējoties stacionārā, norādot diagnozi U11.9 |
| 5. | 60049 | Individuālie aizsardzības līdzekļi Covid-19 vai gripas vakcinēšanai | 0.25 | Manipulāciju var norādīt arī primārās veselības aprūpes pakalpojumu sniedzēji līguma par “Covid-19 vakcinācijas izbraukuma pakalpojumu sniegšanu”  ietvaros. Ja pacients saņem gan Covid-19, gan gripas vakcīnu, manipulāciju norāda vienu reizi. Manipulāciju apmaksā arī SIA "MEDEXPERT PLUS" un SIA “Latgales medicīnas centrs” izbraukumu vakcinācijas nodrošināšanai. Manipulāciju norāda vienu reizi par katru pacientu, kas saņem vakcīnu. Nenorāda kopā ar manipulāciju 60059. Manipulācija ar pašreizējiem apmaksas nosacījumiem ir spēkā līdz 31.12.2022 |
| 6. | 60059 | Ārstniecības personas izbraukums COVID-19  vakcinēšanas nodrošināšanai pacienta dzīvesvietā | 26.13 | Manipulācija paredzēta COVID-19 vakcinācijai personām ar smagiem kustību traucējumiem un senioriem no 70 gadu vecuma vakcinācijai mājās pēc ģimenes ārsta izvērtējuma.Manipulāciju nenorāda kopā ar mājas aprūpes manipulācijām un vakcinācijas manipulācijām 01018, 01019, 03081, 03083, 60049, 60170, 60192, izņemot 60169 un 03084. Manipulācija ar pašreizējiem apmaksas nosacījumiem ir spēkā līdz 31.12.2022, norādot diagnozi U11.9 |
| 7. | 60161 | Individuālo aizsardzības līdzekļu izmaksas COVID-19 pacientu aprūpei ambulatoro pakalpojumu nodrošināšanai ārstniecības iestādē | 0.36 | Manipulāciju norāda ārstniecības iestādes, kas veic pacienta ar aktīvu apstiprinātu COVID-19 infekciju vai SPKC atzītas COVID-19 kontaktpersonas aprūpi medicīniskās novērošanas periodā. Norāda par katru ārstniecības personu, kas veic pacienta aprūpi. Manipulāciju lieto, ja pakalpojums tiek nodrošināts vairākiem pacientiem pēc kārtas. Manipulāciju nenorāda, ja pacientam tiek sniegta primārās veselības aprūpes pakalpojums. Manipulāciju nenorāda kopā ar manipulāciju 60166, 60168, 70035, 70036, 60160.Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |
| 8. | 60166 | Piemaksa SAVA speciālistiem par individuālajiem aizsardzības līdzekļiem epidemioloģiskās drošības pasākumu nodrošināšanai ambulatoro veselības aprūpes pakalpojumu nodrošināšanai | 0.30 | Manipulāciju apmaksā vienu reizi viena pacienta apmeklējuma laikā, tajā skaitā to piemaksā par dienas stacionārā saņemtu pakalpojumu papildus dienas stacionāra gultasdienas apmaksai (izņemot rehabilitācijas un psihiatrijas dienas stacionāru). Manipulācija netiek apmaksāta zobārstniecības speciālistiem, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulāciju nenorāda kopā ar manipulāciju 60160, 60168,  Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |
| 9. | 60167 | Piemaksa gultas dienai par individuālajiem aizsardzības līdzekļiem epidemioloģiskās drošības pasākumu nodrošināšanu rehabilitācijas un psihiatriskā profila dienas stacionāros | 0.54 | Manipulāciju vienu reizi norāda ārstējošais ārsts par katru pacienta pavadīto dienu rehabilitācijas vai psihiatrijas dienas stacionārā, un tā ietver visu rehabilitācijas un psihiatrijas dienas stacionāra speciālistu laiku un IAL epidemioloģiskās drošības pasākumu nodrošināšanai. Manipulāciju nenorāda kopā ar manipulāciju 60166, 60168. Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |
| 10. | 60168 | Piemaksa par individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām un funkcionālo speciālistu asistentiem ambulatoro veselības aprūpes pakalpojumu nodrošināšanai | 0.20 | Manipulāciju apmaksā vienu reizi par katru pacientu. Manipulācija netiek apmaksāta zobārstniecības speciālistiem, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulāciju nenorāda kopā ar manipulācijām 60160, 60166. Manipulācija ar pašreizējiem apmaksas nosacījumiem ir spēkā līdz 31.12.2022.saskaņā ar MK noteikumu Nr.555 246.punktā noteikto. |
| 11. | 60169 | Individuālo aizsardzības līdzekļu izmaksas ārstniecības personai par veselības aprūpes pakalpojumu nodrošināšanu mājās | 0.90 | Manipulāciju norāda mājas aprūpes pakalpojumu sniedzēji un izbraukumu vakcinācijas veicēji. Manipulāciju norāda vienu reizi par pacienta apmeklējumu, kas saņem veselības aprūpi mājās. Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |
| 12. | 70035 | Piemaksa epidemioloģiskās drošības pasākumu nodrošināšanai ārstniecības un pacientu aprūpes personām zobārstniecības pakalpojumu nodrošināšanai ambulatori stacionārajās ārstniecības iestādēs | 0.30 | Manipulāciju apmaksā zobārstam (t.sk. ortodontam  periodontologam, bērnu zobārstam, zobu protēzistam, endodontistam) vai mutes, sejas un žokļu ķirurgam vienu reizi viena pacienta apmeklējuma laikā. Manipulāciju nenorāda kopā ar manipulācijām 70036, 60160. Manipulācija netiek apmaksāta mājas vizīšu un aprūpes mājās pakalpojumu nodrošinātājiem. Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |
| 13. | 70036 | Piemaksa par individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām zobārstniecības pakalpojumu nodrošināšanai ambulatori | 0.20 | Manipulāciju apmaksā zobārstniecības māsai, higiēnistam, zobārsta asistentam vai zobu tehniķim vienu reizi viena pacienta apmeklējuma. Manipulāciju nenorāda kopā ar manipulāciju 70035, 60160. Manipulācija netiek apmaksāta mājas vizīšu un aprūpes mājās pakalpojumu nodrošinātājiem. Manipulācija ar pašreizējiem apmaksas nosacījumiem ir spēkā līdz 31.12.2022. saskaņā ar MK noteikumu Nr.555 246.punktā noteikto. |

